রামপ্রসাদ তামাকু মাহাত্য কবিতা মিলনসাগর Ramprasad Tamaku Mahatya Poetry MILANSAGAR
কবি রামপ্রসাদ - ফণীন্দ্রনাথ মুখোপাধ্যায় সম্পাদিত ভারতবর্ষ পত্রিকার মাঘ ১৩৪৩ (জানুয়ারী ১৯৩৭)
সংখ্যায় শ্রী নলিনীনাথ দাশগুপ্ত এম.এ.-এর লেখা একটি প্রবন্ধ “তামাকু-মাহাত্য প্রকাশিত” হয়। সেই প্রবন্ধে
তিনি কবি রামপ্রসাদ নামের এক কবির তামাকের মাহাত্য জানিয়ে একটি দীর্ঘ ত্রিপদী ছন্দের
কাব্য উপস্থাপন করেছিলেন। এই কাব্যের পুঁথির দুটি পৃষ্ঠার ছবিও প্রবন্ধের সঙ্গে প্রকাশিত হয়েছিল।
সংগ্রাহক ও গবেষক নলিনীনাথ দাশগুপ্ত জানিয়েছিলেন যে এই রামপ্রসাদ নামক কবির এই রচনাটির
“নকলের তারিখ” বা লিপিবদ্ধ করার তারিখ ছিল ২৯শে অগ্রহায়ণ ১২০৮ বঙ্গাব্দ ( নভেম্বর ১৮০১ খৃষ্টাব্দ )।
সংগ্রাহক ও গবেষক নলিনীনাথ দাশগুপ্ত আরও জানিয়েছিলেন, “এই কবি রামপ্রসাদ কে তাহা নির্ণয় করা
দুঃসাধ্য, কিন্তু ইনি উনবিংশ শতাব্দীর পূর্ব্বে ছিলেন সেটা স্থির। রামপ্রসাদ বলিলেই যাঁহাকে সর্ব্বাগ্রে মনে
পড়ে, তিনি সঙ্গীত রচনা করিয়াছিলেন। অতএব তিনিই যদি তামাকু-মাহাত্যের কবি হইয়া থাকেন, তবু
আশ্চর্য্য হইবার কিছুই নয়।”
আমরা দেখছি যে “রামপ্রসাদ বলিলেই যাঁহাকে সর্ব্বাগ্রে মনে পড়ে, তিনি সঙ্গীত রচনা করিয়াছিলেন”
সেই কবি রামপ্রসাদ সেন এর জীবনকাল ১৭২০ থেকে ১৭৮১ খৃষ্টাব্দ। সুতরাং এই কাব্য লিপিবদ্ধ হওয়ার
কালের অনেক আগেই তাঁর জীবনাবসান ঘটে গিয়েছে। এই কাব্যে আমরা “রামপ্রসাদ” ভণিতা পাই।
শ্যামাসঙ্গীতকার রামপ্রসাদ সেনও “রামপ্রসাদ”, “প্রসাদ” প্রভৃতি ভণিতা দিয়ে গেছেন তাঁর গানে।
তবুও আমরা হলফ করে কিছুই বলতে পারছিনা যে এই কাব্য তাঁরই রচনা অথবা তা নয়। তাই আমরা এই
কবি রামপ্রসাদকে অন্য একজন কবি ধরে নিয়ে মিলনসাগরের কবিদের সভায় স্থান দিয়ে ধন্য হলাম।
এই কাব্যের পুঁথি থেকে দুটিপাতা, যা সংগ্রাহক ও গবেষক নলিনীনাথ দাশগুপ্ত, তাঁর প্রবন্ধের সাথে
প্রকাশিত করেছিলেন, তা নিচে দেওয়া হলো . . .
প্রবন্ধের শেষে সংগ্রাহক ও গবেষক নলিনীনাথ দাশগুপ্ত বলছেন, “কবি স্পষ্টাক্ষরে বলিয়া দিয়াছেন,
‘দিবানিশি যেবা নরে, তামাকু ভক্ষণ করে, অনন্তকালে চলি যায় কাশী’। ইহা পড়িয়া বাঙ্গালা
দেশে তাম্রকুটের গোপন ও প্রকাশ্য ভক্তগণ যাহাতে পরলোক সম্বন্ধে যথেষ্ট আশ্বস্ত হইতে পারেন, সেই
ভরসায় পুঁথিখানি ছাপা গেল। ভক্তগণ ‘রেফ’গুলি বাদ দিয়া এবং ণত্ব-বিধান ও যত্ব-বিধান সম্বন্ধে খেয়াল
করিয়া পড়িবেন।”
এই কবি রামপ্রসাদ সম্বন্ধে আমাদের কাছে আর কোনো তথ্য নেই। তামাকু সেবন ও তার সাহিত্য-
বিশেষজ্ঞরা যদি এই সম্বন্ধে আমাদের আরও তথ্য দিয়ে সাহায্য করেন তাহলে আমরা সেই বিশেষজ্ঞদের
এই পাতায় কৃতজ্ঞতা জানিয়ে পাতাটি পুনঃপ্রকাশিত করবো!
আমরা মিলনসাগরে  কবি রামপ্রসাদ-এর কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টাকে সার্থক বলে মনে করবো।
কবি রামপ্রসাদ-এর মূল পাতায় যেতে এখানে ক্লিক করুন।
উত্স - ফণীন্দ্রনাথ মুখোপাধ্যায় সম্পাদিত ভারতবর্ষ পত্রিকার মাঘ ১৩৪৩ (জানুয়ারী ১৯৩৭) সংখ্যায়
.            শ্রী নলিনীনাথ দাশগুপ্ত এম.এ.-এর লেখা প্রবন্ধ “তামাকু-মাহাত্য”।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২৭.৬.২০১৬
...
কবি রামপ্রসাদের তামাকু-মাহাত্য কাব্যের পুঁথির দুটি পৃষ্ঠা। এই ছবি দুটির উপর
ক্লিক করলেই তা বড় হয়ে ফুটে উঠবে।
এই পাতা দ্বিতীয় রামপ্রসাদের কবিতার পাতা
রামপ্রসাদ নামের দুজন কবি পাই।
প্রথম রামপ্রসাদের পাতায় যেতে এখানে ক্লিক্ করুন।
প্রথম কবি রামপ্রসাদ সেনের জীবনকাল ১৭২০ - ১৭৮১ ।